Na olimpijskih igrah v Lake Placidu leta 1980 je v veleslalomu za pičli dve stotinki zgrešil bronasto kolajno. Uspešnejši je bil leta 1982 na svetovnem prvenstvu v Schladmingu, kjer je v slalomu osvojil srebrno kolajno. Leta 1984 je na olimpijskih igrah v Sarajevu, kjer je svečano zaprisegel, podlegel velikim pričakovanjem domače javnosti. Vendar mu je ta zaradi srebrne kolajne Jureta Franka oprostila »zgolj« 9. mesto v veleslalomu. Na olimpijskih igrah v Calgaryju leta 1988 ni nastopil, ker se je tik pred njimi poškodoval. Kariero je v velikem slogu končal na zadnji tekmi sezone &lt;a href="Svetovni%20pokal%20v%20alpskem%20smu%C4%8Danju%2C%201988"&gt;1987/88&lt;/a&gt; v Saalbachu, ko si je tik pred ciljem odpel smuči in peš stopil v ciljno areno.